Komission asetus (EY) N:o 1007/2001, annettu 23 päivänä toukokuuta 2001, tarjouskilpailujen avaamisesta viininvalmistuksesta peräisin olevan alkoholin myymiseksi yksinomaan polttoainealan käyttöön kolmansissa maissa



Virallinen lehti nro L 140 , 24/05/2001 s. 0018 - 0022



Komission asetus (EY) N:o 1007/2001, annettu 23 päivänä toukokuuta 2001, tarjouskilpailujen avaamisesta viininvalmistuksesta peräisin olevan alkoholin myymiseksi yksinomaan polttoainealan käyttöön kolmansissa maissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2826/2000(2), ottaa huomioon viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetun komission asetuksen (EY) N:o 1623/2000(3), sellaisena kuin se on viimeksi muutettuna asetuksella (EY) N:o 545/2001(4), ja erityisesti sen 86 artiklan, sekä katsoo seuraavaa: (1) Asetuksessa (EY) N:o 1623/2000 vahvistetaan muun muassa asetuksen (EY) N:o 1493/1999 27, 28 ja 30 artiklassa tarkoitetuilla tislauksilla saatujen, interventioelinten hallussaan pitämien alkoholivarastojen myyntiä koskevat yksityiskohtaiset säännöt. (2) Olisi järjestettävä tarjouskilpailuja viininvalmistuksesta peräisin olevan alkoholin viemiseksi asetuksen (EY) N:o 1623/2000 86 artiklassa esitettyihin kolmansiin maihin käytettäväksi yksinomaan polttoainealalla kolmansissa maissa, jotta yhteisön viininvalmistuksesta peräisin olevan alkoholin varastot pienentyisivät ja jotta taattaisiin kyseisessä artiklassa mainittujen kolmansien maiden tavarantoimituksen jatkuvuus. Jäsenvaltioiden varastoima viininvalmistuksesta peräisin oleva alkoholi muodostuu määristä, jotka on saatu viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(5), sellaisena kuin se on viimeksi muutettuna asetuksella (EY) N:o 1677/1999(6), 35, 36 ja 39 artiklan sekä asetuksen (EY) N:o 1493/1999, 27 ja 28 artiklan mukaisista tislauksista. (3) Maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(7) voimaantulosta lähtien tarjoushinnat ja vakuudet on ilmoitettava ja maksut suoritettava euroina. (4) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Järjestetään kaksi tarjouskilpailua viininvalmistuksesta peräisin olevan alkoholin myymiseksi yksinomaan polttoainealan käyttöön kolmansissa maissa. Tarjouskilpailujen numerot ovat 298/2001 EY ja 299/2001 EY ja ne koskevat 191000 hehtolitran kokonaismäärää. Alkoholi on peräisin asetuksen (ETY) N:o 822/87 35 ja 36 artiklassa sekä asetuksen (EY) N:o 1493/1999 27 ja 28 artiklassa tarkoitetuista tislauksista, ja se on Ranskan ja Espanjan interventioelinten hallussa. Tarjouskilpailu 298/2001 EY koskee 100000:ta hehtolitraa 100 tilavuusprosentin alkoholia, ja tarjouskilpailu 299/2001/EY koskee 91000:ta hehtolitraa 100 tilavuusprosentin alkoholia. 2 artikla Euroopan yhteisön ulkopuolelle vietäväksi tarkoitettu myytävä alkoholi on vietävä johonkin asetuksen (EY) N:o 1623/2000 86 artiklassa mainittuun kolmanteen maahan, ja se on käytettävä kyseisen artiklan säännösten mukaisesti. 3 artikla Tämän asetuksen liitteessä I esitetään asianomaisten sammioiden sijainti ja viitteet, kunkin sammion sisältämä alkoholimäärä, alkoholin alkoholipitoisuus ja ominaisuudet, eräät erityisedellytykset ja toimivaltainen komission yksikkö, jolle tarjoukset lähetetään. 4 artikla Myynti tapahtuu asetuksen (EY) N:o 1623/2000 87, 88, 89, 90, 91, 95, 96, 100, 101 ja 102 artiklan sekä asetuksen (EY) N:o 2799/98 2 artiklan mukaisesti. 5 artikla Tarjousten vähimmäishinta on 7,5 euroa hehtolitralta 100 tilavuusprosentin alkoholia tarjouskilpailussa 298/2001 EY ja 7,5 euroa hehtolitralta 100 tilavuusprosentin alkoholia tarjouskilpailussa 299/2001 EY. 6 artikla 1. Alkoholi on siirrettävä fyysisesti kunkin interventioelimen varastoista viimeistään 31 päivänä tammikuuta 2002. 2. Tämän asetuksen 1 artiklassa tarkoitetussa tarjouskilpailussa kilpailutettu alkoholi on vietävä yhteisöstä viimeistään 28 päivänä helmikuuta 2002. 7 artikla Jotta tarjous voitaisiin ottaa huomioon, sen on sisällettävä tämän asetuksen liitteessä II esitetyt sitoumukset ja asiakirjat ja oltava asetuksen (EY) N:o 1623/2000 88 ja 97 artiklan mukainen. 8 artikla Näytteiden ottoa koskevat muodollisuudet on määritelty asetuksen (EY) N:o 1623/2000 91 ja 98 artiklassa. 9 artikla Vientiä säädetyssä määräajassa koskeva vakuus on kolme euroa hehtolitralta 100 tilavuusprosentin alkoholia. 10 artikla Tämän asetuksen liitteessä III esitetään asetuksen (EY) N:o 1623/2000 91 artiklan 5 kohdassa tarkoitetut komission yksiköt. 11 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä toukokuuta 2001. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 328, 23.12.2000, s. 2. (3) EYVL L 194, 31.7.2000, s. 45. (4) EYVL L 81, 21.3.2001, s. 21. (5) EYVL L 84, 27.3.1987, s. 1. (6) EYVL L 199, 30.7.1999, s. 8. (7) EYVL L 349, 24.12.1998, s. 1. LIITE I TARJOUSKILPAILU 298/2001 EY ALKOHOLIN MYYMISEKSI YKSINOMAAN POLTTOAINEALAN KÄYTTÖÖN KOLMANSISSA MAISSA I Myytävän alkoholin varastointipaikka, määrä ja ominaisuudet >TAULUKON PAIKKA> Jokainen asianomainen voi ottaa yhteyttä kyseiseen interventioelimeen ja saada tämän edustajan myyntiin tarjoamasta alkoholista näytteitä maksamalla niistä kymmenen euroa litraa kohti. II Alkoholin määräpaikka ja käyttötarkoitus Myytävä alkoholi on tarkoitettu vietäväksi yhteisön ulkopuolelle. Se on tuotatava johonkin asetuksen (EY) N:o 1623/2000 86 artiklassa mainittuun kolmanteen maahan, jossa siitä on poistettava vesi, jotta alkoholi voitaisiin käyttää yksinomaan polttoainealalla kolmansissa maissa. Kansainvälisen valvontayrityksen on annettava alkoholin määräpaikkaan ja käyttötarkoitukseen liittyvät todisteet, jotka on toimitettava asianomaiselle interventioelimelle. Tästä syntyvät kulut maksaa tarjouskilpailun voittaja. III Tarjousten tekeminen 1. Tarjoukset on tehtävä 100000 hehtolitran määrästä alkoholia, joka ilmoitetaan hehtolitroina 100 tilavuusprosentin alkoholia. Tarjouksia, jotka koskevat pienempiä määriä, ei hyväksytä. 2. Tarjoukset on - lähetettävä kirjattuna kirjeenä Euroopan yhteisöjen komissiolle osoitteeseen rue de la Loi / Wetstraat 200, B-1049 Bruxelles/Brussel, tai - jätettävä osoitteessa rue de la Loi / Wetstraat 130, B-1049 Bruxelles/Brussel sijaitsevan Euroopan yhteisöjen komission rakennuksen "Loi 130" vastaanottoon kello 11.00-12.00 tämän asetuksen 4 artiklassa tarkoitettuna päivänä. 3. Tarjoukset on toimitettava suljetussa ja sinetöidyssä kirjekuoressa, jonka päällä on merkintä "Tarjous - käyttöön yksinomaan polttoainealalla kolmansissa maissa liittyvä tarjouskilpailu 298/2001/EY - Alkoholi, maatalouden PO/D/4 - Saa avata vain tarjouksia käsittelevän ryhmän kokouksessa" ja joka on toisessa, komissiolle osoitetussa kirjekuoressa. 4. Tarjousten on oltava komissiolla viimeistään 5 päivänä kesäkuuta 2001 kello 12.00 (Brysselin aikaa). 5. Jokaisessa tarjouksessa on oltava tarjouksen tekijän nimi ja osoite sekä a) viittaus tarjouskilpailuun 298/2001/EY, joka koskee alkoholin myymistä käytettäväksi yksinomaan polttoainealalla kolmansissa maissa; b) tarjottu hinta euroina hehtolitralle 100 tilavuusprosentin alkoholia; c) kaikki asetuksen (EY) N:o 1623/2000 88 ja 97 artiklassa ja tämän asetuksen liitteessä II säädetyt sitoumukset, asiakirjat ja julistukset. 6. Jokaiseen tarjoukseen on liitettävä osallistumisvakuuden antamista koskeva todiste, jonka on myöntänyt seuraava interventioelin: Onivins-Libourne, Délégation nationale, 17 avenue de la Ballastière, boîte postale 231, F-33505 Libourne Cedex (puhelin (33-5) 57 55 20 00, teleksi 57 20 25, faksi (33-5) 57 55 20 59). Vakuuden määrä on 400000 euroa. TARJOUSKILPAILU 299/2001 EY ALKOHOLIN MYYMISEKSI YKSINOMAAN POLTTOAINEALAN KÄYTTÖÖN KOLMANSISSA MAISSA I Myytävän alkoholin varastointipaikka, määrä ja ominaisuudet >TAULUKON PAIKKA> Jokainen asianomainen voi ottaa yhteyttä kyseiseen interventioelimeen ja saada tämän edustajan myyntiin tarjoamasta alkoholista näytteitä maksamalla niistä kymmenen euroa litraa kohti. II Alkoholin määräpaikka ja käyttötarkoitus Myytävä alkoholi on tarkoitettu vietäväksi yhteisön ulkopuolelle. Se on tuotava johonkin asetuksen (EY) N:o 1623/2000 86 artiklassa mainittuun kolmanteen maahan, jossa siitä on poistettava vesi, jotta alkoholi voitaisiin käyttää yksinomaan polttoainealalla kolmansissa maissa. Kansainvälisen valvontayrityksen on annettava alkoholin määräpaikkaan ja käyttötarkoitukseen liittyvät todisteet, jotka on toimitettava asianomaiselle interventioelimelle. Tästä syntyvät kulut maksaa tarjouskilpailun voittaja. III Tarjousten jättäminen 1. Tarjoukset on tehtävä 91000 hehtolitran määrästä alkoholia, joka ilmoitetaan hehtolitroina 100 tilavuusprosentin alkoholia. Tarjouksia, jotka koskevat pienempiä määriä, ei hyväksytä. 2. Tarjoukset on - lähetettävä kirjattuna kirjeenä Euroopan yhteisöjen komissiolle osoitteeseen rue de la Loi / Wetstraat 200, B-1049 Bruxelles/Brussel, tai - jätettävä osoitteessa rue de la Loi / Wetstraat 130, B-1049 Bruxelles/Brussel sijaitsevan Euroopan yhteisöjen komission rakennuksen "Loi 130" vastaanottoon kello 11.00-12.00 tämän asetuksen 4 artiklassa tarkoitettuna päivänä. 3. Tarjoukset on toimitettava suljetussa ja sinetöidyssä kirjekuoressa, jonka päällä on merkintä "Tarjous - käyttöön yksinomaan polttoainealalla kolmansissa maissa liittyvä tarjouskilpailu 299/2001 EY - Alkoholi, maatalouden PO/D/4 - Saa avata vain tarjouksia käsittelevän ryhmän kokouksessa" ja joka on toisessa, komissiolle osoitetussa kirjekuoressa. 4. Tarjousten on oltava komissiolla viimeistään 5 päivänä kesäkuuta 2001 kello 12.00 (Brysselin aikaa). 5. Jokaisessa tarjouksessa on oltava tarjouksen tekijän nimi ja osoite sekä a) viittaus tarjouskilpailuun 299/2001 EY, joka koskee alkoholin myymistä käytettäväksi yksinomaan polttoainealalla kolmansissa maissa; b) tarjottu hinta euroina hehtolitralle 100 tilavuusprosentin alkoholia; c) kaikki asetuksen (EY) N:o 1623/2000 88 ja 97 artiklassa ja tämän asetuksen liitteessä II säädetyt sitoumukset, asiakirjat ja julistukset. 6. Jokaiseen tarjoukseen on liitettävä osallistumisvakuuden antamista koskeva todiste, jonka on myöntänyt seuraava interventioelin: FEGA, Beneficencia 8, E-28004 Madrid (puhelin (34) 913 47 65 00, teleksi 23427 FEGA, faksi (34) 915 21 98 32). Vakuuden määrä on 364000 euroa. LIITE II Luettelo sitoumuksista ja asiakirjoista, jotka tarjouksen tekijän on toimitettava tarjousta jättäessään: 1) Todiste siitä, että osallistumisvakuus on annettu kullekin interventioelimelle. 2) Ilmoitus paikasta, jossa alkoholi on tarkoitus lopullisesti käyttää, ja tarjouksen tekijän sitoumus noudattaa kyseistä määräpaikkaa. 3) Tämän asetuksen voimaantulon jälkeen saadut todisteet siitä, että tarjouksen tekijällä on jossakin asetuksen (EY) N:o 1623/2000 86 artiklassa mainitussa kolmannessa maassa sitovia velvoitteita polttoainealan toimijaan nähden. Toimijan on sitouduttava poistamaan vesi tarjouskilpailutetusta alkoholista jossain kyseisistä maista ja viemään se käytettäväksi polttoainealalla. 4) Tarjouksessa on lisäksi oltava tarjouksen tekijän nimi ja osoite, viittaus tarjouskilpailuilmoitukseen, ehdotettu hinta euroina hehtolitralta 100 tilavuusprosentin alkoholia. 5) Tarjouksen tekijän sitoumus noudattaa kyseistä tarjouskilpailua koskevia säännöksiä. 6) Tarjouksen tekijän ilmoitus, jolla hän luopuu kaikista hänelle mahdollisesti luovutetun alkoholin laatuun tai ominaispiirteisiin liittyvistä vaatimuksista, suostuu kaikkeen alkoholin käyttöä ja määräpaikkaa koskevaan valvontaan, suostuu esittämään todisteet siitä, että alkoholi käytetään tässä tarjouskilpailuilmoituksessa vahvistettujen edellytysten mukaisesti. LIITE III Ainoastaan seuraaviin numeroihin Brysselissä voidaan ottaa yhteyttä: >TAULUKON PAIKKA>